Să spunem că ai încredere în partenerul tău și pare că un model oarecare, descărcat gratuit de pe internet sau primit de la un prieten, este suficient pentru a reglementa juridic înțelegerea voastră. Însă, la apariția oricărei situații neprevăzute inițial și cu potențial problematic, veți fi obligați să vă uitați la clauzele contractului pe care l-ați semnat, în speranța că veți găsi acolo sprijin sau clarificări. Doar atunci veți realiza că nu orice model de contract include toți termenii necesari, este echitabil, lipsit de ambiguitate și conform legii în vigoare. Un avocat cu experiență știe care sunt situațiile ce, în viața de zi cu zi, duc cel mai frecvent la conflicte și la invocarea clauzelor contractuale. Prin urmare fiecare dintre documentele noastre conține acele clauze specifice obiectului înțelegerii pe care contractul o reglementează și clarifică.